ร่างขอบเขตของงาน 
(Terms of Reference :  TOR)

โครงการปรับปรุงถนนคลองไผ่-ช่อนฉา  เป็นถนนหินคลุก หมู่ที่ ๒  
ตำบลแดนสงวน อำเภอระโนด จังหวัดสงขลา 
๑.ความเป็นมาของโครงการ
ตามแผนปฏิบัติราชการประจำปีของจังหวัดสงขลา พ.ศ. ๒๕๕๕ พัฒนาให้สงขลาเป็นศูนย์กลางการค้า การลงทุน การบริการ  และระบบโลจิสติกส์ของอาเซียน  เพื่อใช้เป็นเส้นทางหลักในการประกอบอาชีพด้านการเกษตร การทำนา การเลี้ยงสัตว์  และยังเป็นเส้นทางที่เกษตรใช้ในการขนส่งผลผลิตทางการเกษตร  จึงจำเป็นต้องพัฒนาเพื่อประชาชนในพื้นที่และพื้นที่ใกล้เคียง ได้สัญจร ขนส่งสินค้าทางการเกษตรและประกอบกิจการอื่น ๆ ได้สะดวกรวดเร็วและมีประสิทธิภาพมากขึ้น
๒.วัตถุประสงค์ของโครงการ
          โครงการปรับปรุงถนนคลองไผ่-ช่อนฉา  เป็นถนนหินคลุก หมู่ที่ ๒  ตำบลแดนสงวน อำเภอระโนด จังหวัดสงขลา มีวัตถุประสงค์ ดังนี้
๒.๑ ประชาชนมีโครงข่ายการคมนาคมที่ได้มาตรฐาน  ใช้ในการสัญจรไปมา เพื่อความสะดวกปลอดภัยและรวดเร็วในการสัญจร การท่องเที่ยว และขนส่งทางการเกษตรยิ่งขึ้น

๒.๒ ส่งเสริมการลงทุนของภาคธุรกิจและภาคเอกชน และให้ประชาชนบริเวณสองข้างทางและในพื้นที่ใกล้เคียงมีคุณภาพชีวิตดียิ่งขึ้น

๒.๓ รักษาความสงบเรียบร้อยในหมู่บ้าน และเพิ่มประสิทธิภาพการบริหารมากยิ่งขึ้น
๓.คุณสมบัติของผู้เสนอราคา

เพื่อให้การดำเนินการเป็นไปตามวัตถุประสงค์  จึงกำหนดคุณสมบัติผู้เสนอราคาดังต่อไปนี้

๓.๑  เป็นผู้เสนอราคาต้องเป็นผู้อาชีพรับจ้างงานที่ประกวดราคาจ้างด้วยวิธีการทางอิเล็กทรอนิกส์

๓.๒  ผู้เสนอราคาต้องไม่เป็นผู้ที่ถูกระบุชื่อไว้ในบัญชีผู้ทิ้งงานของทางราชการและได้แจ้งเวียนชื่อแล้วหรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ

๓.๓  ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น และ/หรือต้องไม่เป็นผู้มีผลประโยชน์ร่วมกันกับผู้เสนอราคากับผู้ให้บริการตลาดกลางอิเล็กทรอนิกส์ ณ วันประกาศประกวดราคาจ้างด้วยวิธีการทางอิเล็กทรอนิกส์  หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม

๓.๔  ผู้เสนอราคาต้องไม่เป็นผู้ได้รับเอกสิทธิ์หรือคุ้มกัน ซึ่งอาจปฎิเสธไม่ยอมขึ้นศาลไทย เว้นแต่รัฐบาลของผู้เสนอราคาไม่มีคำสั่งให้สละสิทธิ์และความคุ้มกันเช่นว่านั้น

๓.๕  ผู้เสนอราคาต้องเป็นนิติบุคคลและมีผลงานก่อสร้างประเภทเดียวกันกับงานที่ประมูลจ้างด้วย
วิธีการทางอิเล็กทรอนิกส์  มีผลงานถนนแอสฟัลท์ติกคอนกรีต ไม่น้อยกว่า 1,500,000.-บาท(หนึ่งล้านห้าแสนบาทถ้วน)  และเป็นผลงานที่เป็นคู่สัญญาโดยตรงกับส่วนราชการหน่วยงานตามกฎหมายว่าด้วยระเบียบบริหาร
-  ๒  -
ราชการส่วนท้องถิ่นรัฐวิสาหกิจ หรือหน่วยงานเอกชนที่จังหวัดเชื่อถือ และเป็นสัญญาที่ก่อสร้างแล้วเสร็จบริบูรณ์ภายในระยะเวลาไม่เกิน ๓  ปี
๔.  แบบรูปรายการ หรือคุณลักษณะเฉพาะ
         โครงการปรับปรุงถนนคลองไผ่-ช่อนฉา  หมู่ที่ ๒  ตำบลแดนสงวน อำเภอระโนด จังหวัดสงขลา เป็นถนนหินคลุก  ยาวประมาณ ๗,๖๐๐ เมตร กว้าง ๔ เมตร  หนา ๐.๑๕ เมตร  พิกัด GPS –N ๐๘๖๗๒๗๔ – E ๐๖๔๒๑๔๘  ตามแบบแปลนที่อำเภอกำหนด
๕.  ระยะเวลาดำเนินการ

ภายในระยะเวลาก่อสร้าง ไม่เกิน   ๖๐  วัน นับจากวันลงนามในสัญญาจ้าง
๖.  ระยะเวลาส่งมอบงานหรืองวดงาน

ส่งมอบงาน ๒ งวด   ไม่เกิน ๖๐ วัน นับจากวันลงนามในสัญญาจ้าง
           งวดที่ ๑  งานปรับเกรดพื้นทางเดิมแล้วเสร็จ ๑๐๐%  ,งานถมหินคลุกพร้อมปรับเกรดและบดอัดแน่นเสร็จ ๖๐% ของงานทั้งหมด แล้วเสร็จภายใน ๓๐ วัน
            งวดสุดท้าย งานถมหินคลุกพร้อมปรับเกรดและบดอัดแน่นแล้วเสร็จ ๑๐๐% และเก็บความเรียบร้อยงานทั้งหมดแล้วเสร็จ  ๑๐๐ %   แล้วเสร็จภายใน ๓๐ วัน 
๗.  วงเงินในการจัดหา


เงินงบประมาณโครงการ      ๓,๘๘๕,๐๐๐.-       บาท


เงินราคากลางโครงการ        ๓,๘๘๕,๐๐๐.-       บาท
๘.  สถานที่ติดต่อเพื่อขอทราบข้อมูลเพิ่มเติม และส่งข้อเสนอแนะวิจารณ์ หรือแสดงความคิดเห็น


ประชาชนผู้สนใจ  สามารถวิจารณ์เสนอข้อคิดเห็น หรือข้อเสนอแนะเกี่ยวกับร่างขอบเขตของงานนี้เป็นลายลักษณ์อักษร โดยไปรษณีย์ตอบรับด่วนพิเศษ (EMS) ส่งไปที่ ที่ทำการปกครองอำเภอระโนด ตำบลระโนดอำเภอระโนด จังหวัดสงขลา ๙๐๑๔๐  โทรศัพท์ ๐-๗๔๓๙-๓๐๔๒  หมายเลขโทรสาร ๐-๗๔๓๙-๓๐๔๒ หรือเว็บไซด์ของที่ทำการปกครองอำเภอระโนด www.ranot-sk.go.th, www.songkhladopa.go.th โดยเปิดเผยตัว พร้อมระบุชื่อ ที่อยู่ หมายเลขโทรศัพท์ ที่สามารถติดต่อได้
ลงชื่อ                                            ประธานกรรมการ
 (นางพิณทิพย์  แทนบุญ)
                                                              ลงชื่อ    


                     กรรมการ
  (นายสมนึก  คชตุ้ง)
                                                              ลงชื่อ                                              กรรมการ
 (นายเขมราฐ  บุญประดิษฐ์)
                                                              ลงชื่อ                                              กรรมการ
                                                                          (นายศุภวิชญ์  จันทน์เสนะ)
